Maximilian von Lingg

**Maximilian Joseph Lingg**, *Ritter* **von Lingg** siden 1902 (født 8. mars 1842 i Nesselwang i kongedømmet Bayern; død 31. mai 1930 i Füssen i Bayern i Tyskland), var katolsk biskop av Augsburg.
## Liv og virke
### Bakgrunn
Max Joseph Lingg var det første barn til bakeren Johann Georg Lingg og hans hustru Franziska, født Pfanner, i Nesselwang i Ostallgäu. Moren hans var en slektning av trappistabbeden Franz Pfanner, og han var selv søskenbarn til den episke dikter og forfatter Hermann Lingg. 

Etter å ha gått på Nesselwanger barneskole sørget den lokale presten fader Heine for at Max Joseph kunne gå på gymnasiet *St. Stephan* i Augsburg slik at han senere kunne bli prest. I 1861 begynte han sine teologistudier i München, hvor han også kom i kontakt med flere senere gammelkatolikker. 

I begynnelsen av vintersemesteret 1863/1864 dro han til *[[Gregoriana]]* i Roma. Han publiserte gjentatte ganger lyriske verker.

### Prest
Den 22. juli 1865 ble han presteviet i München og feiret sin første messe 27. august i Füssen i *St. Mang*-kirken.

Allerede i 1863 begynte han på et andrestudium i rettsvitenskap, som han fullførte med en doktorgrad i 1869. Han underviste den senere Alfonso XII av Spania og forskjellige bayerske fyrster, og slik kom han i kontakt med familien Wittelsbach, noe som gjorde at han i 1874 ble forfremmet til professor i kirkehistorie og kanonisk rett ved Bamberg statlige lyceum. I 1877 ble han opphøyet til geheimråd av Bambergs erkebiskop Friedrich von Schreiber, hvis fortrolige Lingg var, og til monsignor i 1885. I løpet av denne tiden tok han sin doktorgrad i teologi fra universitetet i Tübingen basert på forskjellige teologiske skrifter. 

I 1893 ble Lingg prost for Bamberg-katedralen, noe som medførte at han måtte gi opp undervisningen. 

Til tross for studentdagene, som var relativt liberale for reaksjonære Bamberg, var han i stand til å hevde seg og ble utnevnt til biskop av Augsburg av fyrsteregent Luitpold av Bayern i 1902. Kort tid etter utnevnelsen som biskop ble Lingg tildelt Ridderkorset av den bayerske krones fortjenstorden den 25. oktober 1902 og ble dermed opphøyet til et personlig ridderskap.

### Biskop av Augsburg
Han ble ordinert til biskop den 20. juli 1902 av erkebiskopen av München og Freising, Franz Joseph von Stein. Medkonsekratorer var Franz Leopold von Leonrod, biskop av Eichstätt, og Anton von Henle, biskop av Passau.

Lingg innehadde sitt embede i 28 år på en patriarkalsk og pastoral måte. Han utvidet blant annet bispedømmet ved å øke antallet dekanater fra førti til seksti, grunnla Dillinger-seminaret i 1910 og en rekke nye kirker som den moderne Jesuhjertekirken i Augsburg. Han støttet også sosiale organisasjoner som Caritas og den katolske kvinneforeningen.

Slutten på keiserdømmet i 1919 førte til store problemer for monarkisten Lingg. Etter drapet på den bayerske statsminister Kurt Eisner fulgte det et angrep på bispepalasset, som han så vidt slapp unna før han måtte gjemme seg i Sankt Ottilien til slutten av Sovjetrepublikken i Bayern. 

Etter det falt hans aktivitetsnivå kraftig. I 1927 fikk han æresborgerskap i Augsburg.

### Død
Biskop von Lingg døde i 1930 etter en fermingsreise som ble for anstrengende for ham i Ulrichsheim. Han ble brakt til Augsburg i en begravelsesprosesjon og gravlagt under en enkel gravhelle i* St. Gertrude-kapellet* i Augsburg-katedralen, slik han hadde forordret i sitt testamente.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819*
* Kardinal [[Giacomo Filippo Fransoni]] (1770-1837) *1819
* Kardinal [[Antonio Saverio De Luca]] (1805-1883) *1845
* Erkebiskop [[Gregor (Leonhard Andreas) von Scherr]] (1804-1877) *1856
* Erkebiskop [[Friedrich Josef von Schreiber]] (1819-1890) *1875
* Erkebiskop [[Franz Joseph von Stein]] (1832-1909) *1879
* Biskop *Maximilian von Lingg'' (1842-1930) *1902

## Referanser